Trailer & Sinopsis Filem Seram Indonesia ‘Teman Tidur’
GSC Movies akan membawakan satu lagi filem seram Indonesi bertajuk Teman Tidur, yang akan ditayangkan pada 29 Jun ini.  Teman Tidur mengisahkan Amanda yang tinggal di asrama supaya dia boleh fokus untuk mengambil bahagian dalam Olimpik Biologi. Di sana dia bertemu Adam dan kumpulan kawan-kawannya. Keakraban Amanda dan rakan baharunya mencetuskan reaksi sinis Davin yang merupakan pelajar cemerlang. Davin masih tertekan dengan kematian rakan baiknya, Kelly, yang membunuh diri kerana video erotiknya yang tular. Davin mengesyaki rakan Adam yang menyebarkan video tersebut. Perlahan-lahan, semangat Kelly kembali menghantui mereka melalui sembang video, menuntut keadilan untuk kematiannya. Filem ini diarahkan oleh Ray Nayoan dan dibintangi pelakon seperti Givina Lukita, Mutiara Sofya, Baskara Mahendra dan ramai lagi. 